Liste over Oslos byråder

**Liste over Oslos byråder** omfatter byråder i Oslo byråd. Oslo har hatt byråd siden reformen i 1986 som innførte et parlamentarisk system i byen. Byrådslederne omfattes ikke i denne listen, men har sin egen liste på liste over Oslos byrådsledere.

## Finans
Under Rune Gerhardsen (fra 1. januar 1992) het denne posten «finans og plan». Med Fritz Huitfeldt-byrådet fra 15. januar 1997 ble den igjen hetende «finans». Fra 1. mai 2003 het avdelingen «finans og utvikling», mens fra 21. august 2009 ble navnet igjen Byrådsavdeling for finans. I 2010 ble næringsområdet flyttet til Byrådsavdeling for finans som skiftet navn til Byrådsavdeling for finans og næring. Avdelingen fikk da to politiske ledere (byråder) – en for finans og en for næring. Etter valget i 2011 ble næringsområdet igjen skilt ut, slik at det kun er en byråd for finans i avdelingen.

## Byutvikling
Under Rune Gerhardsen (1. januar 1992 &ndash; 15. januar 1997) het denne «kultur og byutvikling». Deretter het den «næring og byutvikling» frem til 2. februar 2004.

## Utdanning

Under byrådet Svelland het denne «kultur og utdanning». Byrådet Tetzschner hadde en byråd for kultur og utdanning frem til 28. mars 1990, og deretter ingen egen utdanningsbyråd. Under Rune Gerhardsen het posten «barn og utdanning». Under Fritz Huitfeldt het posten «kultur og utdanning», og under Erling Lae het den det samme frem til 2. februar 2004 da posten skiftet navn til «barn og utdanning». Etter valget i 2011 ble kulturområdet skilt ut, og posten skiftet navn til «kunnskap og utdanning». Fra 2015 ble barnehagesektoren synliggjort bedre i et nytt navn, «oppvekst og kunnskap». I desember 2017 ble posten tilført ansvaret for barnevern, helsestasjoner og skolehelsetjeneste.

Under Eirik Lae Solbergs ledelse fra høsten 2023 ble utdanning og Osloskolen vektlagt som et satsingsområde. Byråd Julie Midtgarden Remen fikk da eneansvar for utdanning. Barnevern ble flyttet til byråd for sosiale tjenester.

## Samferdsel, miljø og næring

Denne byrådsposten eksisterte under navnet «samferdsel» frem til 17. august 1988, da den kom innunder posten «teknisk». Den gjenoppstod som «miljø og samferdsel» 1. januar 1992. I 2009 ble navnet endret til «samferdsel, miljø og næring». Etter valget i 2011 skiftet posten navn og ble igjen «miljø og samferdsel».

## Helse
Denne posten het «helse og sosial» frem til 17. august 1988. Den het deretter «helse» frem til 1. januar 1992. Under Rune Gerhardsen het posten «helse og eldre». Fra 15. januar 1997 het posten «helse og sykehus», og fra 1. januar 2002 «helse og barnevern». Siden 16. oktober 2002 har det ikke vært noen egen byrådspost for helse.

Under Eirik Lae Solbergs ledelse fra høsten 2023 ble fagfeltet igjen samlet under fellesbenevnelsen «helse».

## Eldre, helse og arbeid

Denne posten het bare «bydelene» i byrådene til Hans Svelland og Michael Tetzschner. Den eksisterte ikke under Rune Gerhardsen, men gjenoppstod som «eldre og bydelene» da Høyre tok tilbake byrådsmakten i 1997. Posten forsvant 16. oktober 2002. Etter valget i 2011 gjenoppsto posten igjen som «eldre». Fra 2015 het posten «eldre, helse og sosiale tjenester».

I desember 2017 ble integrerings- og mangfoldarbeidet flyttet fra byrådsavdeling for næring og eierskap til byrådsavdeling for helse, eldre og sosiale tjenester, som samtidig skiftet navn til eldre, helse og arbeid. I samme omgang ble barnevern, helsestasjoner og skolehelsetjeneste flyttet over til byrådsavdeling for oppvekst og kunnskap. Fra oktober 2019 var det to byråder i Byrådsavdeling for eldre, helse og arbeid. 11. juni 2020 ble avdelingen delt i to: Byrådsavdeling for arbeid, integrering og sosiale tjenester (se nedenfor) og Byrådsavdeling for eldre, helse og innbyggertjenester.

Under Eirik Lae Solbergs ledelse fra høsten 2023 ble fagfeltet igjen samlet under fellesbenevnelsen «helse».

## Sosiale tjenester

Byrådsavdeling for arbeid, integrering og sosiale tjenester ble opprettet 11. juni 2020 ved utskilling av fagområdet fra Byrådsavdeling for eldre, helse og arbeid, som i en periode hadde hatt to byråder.

## Kultur, idrett og frivillighet
Posten ble opprettet etter valget i 2015 med Rina Mariann Hansen (Ap) som første byråd. Under Eirik Lae Solbergs ledelse fra høsten 2023 ble kulturområdet samlet under en byråd for kultur og næring.

## Velferd og sosiale tjenester

Denne posten oppstod 16. oktober 2002, som erstatning for vervet som helsebyråd. Avdelingen skiftet navn til «eldre og sosiale tjenester» 29. september 2009. Etter valget i 2011 ble posten «eldre» skilt ut til en egen byråd. Den andre posten fikk navnet «helse og sosiale tjenester».

## Næring og eierskap

Under Rune Gerhardsen het denne byrådsposten «næringsutvikling». Med Fritz Huitfeldt ble næring liggende under byutvikling, se denne seksjonen for detaljer. Fra 2. februar 2004 har næring ligget under «næring og kultur», som er tatt med i næringsseksjonen i denne listen. I 2010 ble næringsområdet flyttet til Byrådsavdeling for finans som skiftet navn til Byrådsavdeling for finans og næring. Avdelingen fikk da to byråder, en for finans og en for næring. Etter valget i 2011 ble næringsområdet skilt ut og lagt sammen med kulturområdet til en ny post, «kultur og næring». Posten het «næring og eierskap» fra 2015. I desember 2017 ble integrerings- og mangfoldsarbeidet flyttet ut av denne avdelingen.

Høsten 2023 ble kulturområdet igjen samlet under en byråd for kultur og næring.

## Teknisk

Denne byrådsposten eksisterte i byrådene Svelland og Tetzschner, frem til 1. januar 1992.

## Arbeid og sosiale tjenester

Denne posten eksisterte kun i byrådet til Rune Gerhardsen 1992-1997.

## Service- og organisasjonsutvikling

Denne posten eksisterte i perioden 2. februar 2000 til 16. oktober 2002.

## Administrasjon og personal

Denne byrådsposten eksisterte bare frem til 1. januar 1988.

## Noter